[pic] | AZ EURÓPAI KÖZÖSSÉGEK BIZOTTSÁGA |

Brüsszel, 26.11.2008

COM(2008) 828 végleges

2005/0237 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján

„AZ EURÓPAI PARLAMENT ÉS A TANÁCS IRÁNYELVE a hajófelügyeleti és hajóvizsgáló szervezetek, valamint a tengerészeti hatóságok vonatkozó tevékenységeinek közös szabályairól és szabványairól” címen előterjesztett javaslatra vonatkozó tanácsi közös állásponton az Európai Parlament által tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2005/0237 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján

„AZ EURÓPAI PARLAMENT ÉS A TANÁCS IRÁNYELVE a hajófelügyeleti és hajóvizsgáló szervezetek, valamint a tengerészeti hatóságok vonatkozó tevékenységeinek közös szabályairól és szabványairól” címen előterjesztett javaslatra vonatkozó tanácsi közös állásponton az Európai Parlament által tett módosításokról

(EGT-vonatkozású szöveg)

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament által a második olvasat keretében megfogalmazott módosításokról. A Parlament 34 módosításáról a Bizottság véleménye a következő:

2. Előzmények

A javaslat továbbítása az Európai Parlamenthez és a Tanácshoz: (COM(2005) 0587 végleges – 2005/0237COD) | 2006. január 30. |

Az Európai Gazdasági és Szociális Bizottság véleménye: | 2006. szeptember 13. |

A Régiók Bizottsága véleménye: | 2006. június 15. |

Az Európai Parlament véleménye (első olvasat): | 2007. április 25. |

A közös álláspont elfogadása: | 2008. június 6. |

Az Európai Parlament véleménye (második olvasat): | 2008. szeptember 24. |

3. A javaslat célja

A javaslat célkitűzése a hajók biztonságának nemzetközi megállapodások szerinti vizsgálatával és tanúsításával a tagállamok által megbízott szervezetek (hajóosztályozó társaságok) közösségi elismerésére vonatkozó, a 94/57/EK irányelvvel (HL L 319., 1994.12.12., 20. o.) bevezetett jelenlegi rendszer megreformálása. Az irányelv immár negyedik módosítása az átdolgozási technikájával történt.

Az átdolgozási javaslat céljai különösen a következők:

1. az elismert szervezetek ellenőrzésére szolgáló rendszer megerősítése egy olyan tanúsító szervezet létrehozása révén, amely e szervezetek közös, ugyanakkor független minőségbiztosítási rendszereit tanúsítja;

2. a rendes, illetve korlátozott elismerés jelenlegi kettős rendszerének egyesítése: az elismerést ezentúl kizárólag az érintett szervezetek teljesítménye és a nyújtott szolgáltatás színvonala függvényében ítélik oda, tekintet nélkül a szervezet méretére;

3. a közösségi elismerés követelményerendszerének egyszerűsítése és racionalizálása, egyúttal szigorítása;

4. a szankciórendszer megreformálása, amely jelenleg az elismerés felfüggesztésén és visszavonásán kívül nem kínál más lehetőséget; a javaslat arányosabb és hatékonyabb, pénzügyi jellegű szankciók bevezetését irányozza elő, a legsúlyosabb esetek tekintetében ugyanakkor fenntartja a visszavonás lehetőségét;

5. az osztályozási bizonyítványok elismert szervezetek általi kölcsönös elismerésének bevezetése (ezek a bizonyítványok a szervezetek belső műszaki előírásainak való megfelelésre vonatkoznak) különösen a tengerészeti felszerelések tekintetében egyenértékű műszaki előírások alapján kiállított bizonyítványok vonatkozásában;

6. az irányelv hatályának pontosítása, illetve egyes rendelkezései alkalmazásának megkönnyítése.

4. A bizottság véleménye az Európai Parlament módosításairól

4.1. A Bizottság által elfogadott módosítások

A Bizottság teljes mértékben elfogadja az 1., a 14–17., a 19–24., a 33. és a 34. módosítást.

Részben elfogadott módosítások:

- A Bizottság elfogadja a 8. módosítás a) részét, azonban elutasítja annak b) részét, amely megismétli a Parlament első olvasatban kifejtett álláspontját; a Bizottság a 2008. június 11-i véleményében[1] megadott indokok miatt megfelelőbbnek tartja a közös álláspont szövegét.

Elviekben elfogadott módosítások:

- A Bizottság elvben elfogadhatónak tartja a 10., 11. és 12. módosítást , mivel azok magukban foglalják a lobogó szerinti állammal szembeni követelmények teljesítéséről szóló irányelvjavaslat egyes elemeit, az említett módosítások által bevezetett fogalommeghatározásoknak azonban csak a lobogó szerinti államokkal szembeni követelményekre vonatkozó rendelkezésekre indokolt alkalmazandónak lenniük.

A Bizottság megjegyzi, hogy a lobogó szerinti állammal szembeni követelmények teljesítéséről szóló irányelvjavaslat tárgyában a Tanács politikai megállapodásra jutott. Ez a politikai megállapodás az 1., a 10–12., a 14–17., a 19–24. és a 33. módosítás tárgyára vonatkozik, így e módosítások szükségtelenek az egyeztető eljárás szempontjából.

4.2. A Bizottság által elutasított módosítások

- A Bizottság elutasítja a 2–7., a 9., a 13., a 18. és a 25–32. módosítást, amelyek megismétlik a Parlament első olvasatban kifejtett álláspontját; a Bizottság a 2008. június 11-i véleményében megadott indokok miatt megfelelőbbnek tartja a közös álláspont szövegét.

5. Következtetés

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.

[1] COM(2008) 370 végleges